Markus Puusepp

Markus Puusepp (sündinud 6. märtsil 1986 Võrus) on eesti orienteeruja.

2005. aastal lõpetas Võru Kreutzwaldi Gümnaasiumi. Õppis Tartu Ülikooli bioloogia-geograafiateaduskonnas ning 2012. aastast Tartu Ülikooli Pärnu kolledžis ettevõtluse ja projektijuhtimise erialal.Eesti Sporti Biograafiline Leksikon. Puusepp, Markus

Harrastab orienteerumist 1994. aastast.

2003. aastal võitis suusaorienteerumise noorte Euroopa meistrivõistlustel tavarajal pronksi ja sai lühirajal 4. koha.

Aastatel 2007–2013 on ta Eesti meistrivõistlustel orienteerumises võitnud 6 kulda, 6 hõbedat ja 2 pronksi.

2006. aasta juunioride maailmameistrivõistlustel orienteerumisjooksus Leedus Druskininkais võitis ta tavarajal pronksi ja Eesti meeskonnas koos Mihkel Järveoja ja Timo Sillaga teatevõistlusel kulla.

2012. aastal oli Jüriööjooksu rajameister.

Aastatel 2011–2013 oli Eesti Orienteerumisliidu juhatuse liige.

Joonistanud üle 30 orienteerumiskaardi.

Markus Puusepp oli 2017. aasta juulis Eestis toimuvate orienteerumise maailmameistrivõistluste peakorraldaja.

Tunnustus
1998 Eesti Olümpiaakadeemia ausa mängu auhind

Viited

Välislingid
Biograafia ESBL-is
World of O. Athlete profile: Markus Puusepp

Kategooria:Eesti orienteerujad
Kategooria:Võrust pärit sportlased
Kategooria:Sündinud 1986